บาทเปิด 32.41/43 บาทต่อดอลลาร์ แข็งค่าเล็กน้อย
เงินบาทเปิดตลาด 32.41/43 บาทต่อดอลลาร์ แข็งค่าเล็กน้อย ตลาดจับตาผลประชุมเฟด มองกรอบวันนี้ 32.40-32.50บาทต่อดอลลาร์
29 เม.ย. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.41/43 บาท/ดอลลาร์ แข็งค่าขึ้นเล็กน้อยจากเย็นวานนี้ที่ปิดตลาดที่ระดับ 32.46 บาท/ดอลลาร์
ตลาดรอฟังผลการประชุมคณะกรรมการกำหนดนโยบายการเงิน ของธนาคารกลางสหรัฐ (FOMC) ในระหว่างวันที่28-29 เม.ย.นี้ ว่าจะมีมาตรการเรื่อง QE ออกมาเพิ่มเติมหรือไม่ เพราะน่าจะส่งผลต่อทิศทางของตลาดได้ ส่วนอัตราดอกเบี้ยนั้นตลาดคาดว่ารอบนี้ FOMC น่าจะคงไว้ในอัตราเดิม
"ต้องรอผลประชุม FOMC ว่าจะมีนโยบายเรื่อง QE เพิ่มเติมหรือไม่ ส่วนอัตราดอกเบี้ยตลาดคาดว่าจะคงไว้เท่าเดิม" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.40 - 32.50 บาท/ดอลลาร์